‘দি ডার্টি ডজন’ বই বিক্রয়ে নিষেধাজ্ঞা প্রত্যাহ্যার আলিপুর আদালতের

কলকাতা: ‘দি ডার্টি ডজন’ বইয়ের (‘The Dirty Dozen’ book) বিক্রয়ের ওপর জারি নিষেধাজ্ঞা প্রত্যাহার (Ban lifted)। ৫০ কোটি টাকার মানহানির মামলায় (Defamation case) নির্দেশ দিল আলিপুর আদালত (Alipur Court)।

তাদের বিরুদ্ধে মিথ্যা ও মানহানিকর অভিযোগ ওই বইয়ে আনা হয়েছে বলে মামলা ইলেক্ট্রোস্টিল কাস্টিং লিমিটেডের।

সাংবাদিক এম সুন্দরেশ সুব্রামানিয়ানের লেখা (Written by journalist M Sundaresh Subramanian) ও প্যান ম্যাকমিলন ইন্ডিয়া (Pan Macmillan India) দ্বারা প্রকাশিত বইটির উপর জারি থাকা বিক্রয়ে নিষেধাজ্ঞা প্রত্যাহার।

আরও পড়ুন: কেষ্ট কাজল দ্বন্দ্ব অব্যাহত! এবার নাম না করে কাজলকে তোপ অনুব্রতর

২০২৪ সালের প্রকাশিত বইটিতে বিজয় মাল্য, নীরব মোদি, যতীন মেহতা সহ বিভিন্ন সংস্থার বারোটি  বাণিজ্যিক ও আর্থিক কেলেঙ্কারির কাহিনি তুলে ধরা হয়েছে।

অভিযুক্ত পক্ষের দাবি, বইতে লেখা যাবতীয় তথ্য ও বক্তব্য যুক্তিসঙ্গত ভাবে ব্যাখ্যার সুযোগ আছে। কারণ যাবতীয় বক্তব্য উপযুক্ত তথ্য দ্বারা সমর্থিত এবং বিষয়গুলির সঙ্গে জনস্বার্থ জড়িত।

বইটির উদ্দেশ্য মানুষকে এই প্রসঙ্গে অবহিত করা এবং সেই সূত্রে দেওয়া তথ্য প্রকৃত ঘটনার ভিত্তিতে তুলে ধরা হয়েছে হয়েছে বলেও অভিযুক্ত পক্ষে দাবি।

তাই অভিযোগকারীর বিচার পাওয়ার যেমন অধিকার আছে, অভিযুক্ত পক্ষেরও সেই অধিকার আছে। তাই ভারসাম্যের নীতি অনুযায়ী এক্ষেত্রে নিষেধাজ্ঞা বজায় রাখা অনুচিত। জানিয়েছেন দেওয়ানি বিচারক মৌমিতা রায়।

উল্লেখ্য, গত বছরের জুলাই মাসে বইটির উপর নিষেধাজ্ঞা জারি হয়। যদিও বইটির বিষয়বস্তু ২০১৫ সাল থেকেই বিভিন্ন মাধ্যমে প্রচারিত হয়ে আসছে। জানিয়েছে আদালত।

দেখুন অন্য খবর: